คือแฟนผมอะครับใส่แต่งกางเกงใน ละผมก็ไม่ได้ใส่อะไรอะครับ ละผมก็นำอวัยวะเพศของผมแทงอวัยวะเพศของแฟนผมอะครับทั้งๆที่ยังใส่กางเกงในอยู่อะครับแต่ไม่มีการแตกนะครับแต่มีน้ำล่อลื่นออกนะครับ แบบนี้จะท้องไหมครับ ผมกังวลอะครับ
สวัสดีค่ะ การตั้งครรภ์เกิดจากการที่น้ำอสุจิผ่านปากมดลูกเข้าไปผสมกับไข่ที่ท่อนำไข่ของฝ่ายหญิง มักจะต้องเกิดจากการมีเพศสัมพันธ์โดยไม่มีการป้องกัน ไม่ว่าจะป้องกันด้วยฮอร์โมนจากยาคุมหรือการใส่ถุงยางอนามัย หรือการมีอะไรก็ตามมาขวางระหว่างอวัยวะเพศชายกับช่องคลอดของฝ่ายหญิง เพื่อให้น้ำอสุจิสามารถเดินทางไปสู่ปากมดลูกได้ ดังนั้นในกรณีนี้ถ้ามีผ้าจากกางเกงในกั้นไว้ตลอดการมีเพศสัมพันธ์โอกาสตั้งครรภ์น้อยค่ะแต่อย่างไรก็ตาม ในระหว่างมีเพศสัมพันธ์แม้จะยังไม่ถึงจุดสุดยอด ก็สามารถมีน้ำอสุจิเล็ดลอดออกมาได้เช่นเดียวกัน กรณีที่น้ำอสุจิเล็ดลอดหรือเลอะหรือล้นออกจากกางเกงในเข้าไปในช่องคลอด หรือกางเกงในเป็นผ้าที่บางหรือมีรู ก็มีโอกาสตั้งครรภ์ได้แนะนำสังเกตเรื่องประจำเดือน หากมาช้ากว่า 35 วันนับจากประจำเดือนครั้งก่อน ควรซื้อชุดตรวจการตั้งครรภ์มาตรวจเองเบื้องต้น หากไม่แน่ใจในผลการตรวจหรือในระหว่างเดือนมีเลือดออกผิดปกติทางช่องคลอดร่วมกับปวดหน่วงท้องน้อยควรไปปรึกษาสูตินรีแพทย์ หากจะมีเพศสัมพันธ์ครั้งต่อไปแนะนำให้ป้องกันด้วยวิธีที่มีประสิทธิภาพสูงเช่นการใส่ถุงยางอนามัย หรือการรับประทานยาคุมแบบแผงรายเดือน ฉีดยาคุม หรือฝังยาคุมค่ะ